dh-unibe/image-text_koenigsfelden-charters-post-1500 huggingface dataset:
Allen ✳ den, die disen brieff ✳ an ✳ sehent odˀ ✳ hoͤrent lesen, ✳ kùnd ✳ ich, Ruͦdolff Leder, amptmā ze ✳ Gebistorff, ✳ dz ✳ ich ze gericht, sas
ze Gebistorff in dem ✳ dorff, ✳ an stat des ✳ durlùchtign̄, ✳ hocherbornen fùrstn̄, ✳ mines ✳ gnedigen hˀren, hertzog Lùpoltz
von ✳ Oͤsterich ✳ ꝫcꝭ, und do ✳ fùr mich ✳ kam in gerichtes wise ✳ an ein teil ✳ Jenni ✳ Forstˀ von Windesch ✳ un̄ ✳ anͤ dem ✳ andren
teil Ruͤdi vō Rùs ✳ un̄ fro ✳ Adelheit, sin elichù wirtin, ✳ un̄ ✳ swestˀ ✳ Anna, ✳ sin bas, ✳ mit irem ✳ gewùssnem vogt ✳ Cuͤnin Meygˀ
im Obrenhoff ✳ vō Gebistorff un̄ gabent da ✳ vor mir uff, einhelklich, ✳ wolbedachtz ✳ muͦtz un̄ gesuntz lib, ✳ ein helklich, ✳ vor mir
in vˀbannen ✳ gericht ✳ der vorgen̄̄ ✳ Ruͤdi ✳ von ✳ Rùs ✳ un̄ sin erbn̄ ✳ dem vorgen̄̄ ✳ Jenni Forstˀ ✳ vō Windesch ✳ odˀ ✳ sinen ✳ erben,
ob er enwere ,✳ ze einem ewigen ✳ koͧff einem ✳ mùt ✳ kernen ✳ geltz ✳ ab ✳ dem ✳ sechcehenden ✳ teil ✳ sins un̄ siner erben ✳ des vares ✳ ze Rùs ✳ umb ✳ fùfzehen pfunt stebler phenning, ✳ die selben phenning oͧch ✳ dˀ ✳ vorgen̄̄ Jenni Forstˀ ✳ vō Windesch
fùr in un̄ ✳ sin erbn̄ ✳ dem ✳ egenanten ✳ Ruͤdin vō Rùs un̄ ✳ sinen ✳ erbn̄ ✳ gar un̄ ✳ gentzlich ✳ bgewert un̄ bezalt sint un̄ in sinē
nutz ✳ komen sint, den ✳ selben ✳ mùt kernen ✳ geltz ✳ jerlichs man ✳ weren sol dem ✳ vorgenanten Jennī Forstˀ odˀ sinen erben,
ober enwere, ✳ uff sant Martis tag. ✳ ich, ✳ dˀ ✳ vorgenant Jenni ✳ Forstˀ ✳ vō Windesch, ✳ hab ✳ mir un̄ ✳ minen erben ✳ vor uf behebt,
weri dz ✳ dˀ vorgenāt Ruͤdi vō Rùs ✳ odˀ ✳ sin ✳ erben ✳ ab ✳ dem ✳ sechcehenden teil jemer me ✳ woͤltind ✳ vˀkoͧffen ✳ oder ùtz ✳ vˀsetzzen, ✳ so
sol mir ✳ un̄ ✳ minen erben ✳ alweg vor ✳ ùnser zins geweret sins ✳ uff ✳ den tag, als vor benempt ist. ✳ ich, ✳ dˀ vorgenant
Ruͤdi ✳ von ✳ Ruͤs, ✳ hab ✳ oͧch ✳ fùr mich gelobt, ✳ dz ✳ ich ✳ dˀē vorgenanten ✳ fro Adelheiten, ✳ miner elichen wirtin, ✳ un̄ swestˀ ✳ Annā, ✳ minˀ
basen, ✳ mit irem vogt ✳ nùtz me vˀkoͧffen noch ✳ vˀsetzzen ✳ ab dem var sol ✳ keis ✳ weges ✳ da widˀ, ich Ruͤdi vō Rùs, nit tuͦn ✳ an gunst
un̄ willen ✳ fro Adelheitn̄, ✳ minˀ elichn̄ ✳ wirtin, ✳ un̄ swestˀ ✳ Annan, minˀ basen. ✳ und des ze urkùnd ✳ dir geschrift won ich, ✳ Ruͦdolff Ledˀ, ✳ gesworna ✳ amptman, ✳ eign̄ ✳ insigel nùt enhab, ✳ so ✳ hab ich ✳ erbetten ✳ den ✳ erbern, bescheiden ✳ man ✳ jungkhˀ Ruͤdger,
undˀvogt ze ✳ Baden, ✳ dz ✳ er sin ✳ eign̄ insigel, ✳ im un̄ sinen erben ✳ un̄schedlich, ✳ an disen ✳ brieff gehengkt hat fùr mich. ✳ dir brieff wart geben ✳ uff den samstag vor sant Niclaus ✳ tag, ✳ do ✳ man ✳ zalt von ✳ Cristus gebùrt drichehenhundert jar
un̄ ✳ dar nach ✳ in dem ✳ fùnf un̄ ✳ achzigosten ✳ jar. har umb sint gezùgen ✳ Ruͤtzman ✳ von ✳ Mùlinen, Jenni Kappeller vō Windesch, Weltin ✳ Bùrgis ✳ von ✳ Scherentz, ✳ Heini Buͤler von ✳ Gebistorff, Wissa Uͤli, ✳ Heini ✳ Frigo, ✳ Heini Hegling, ✳ Uͤli Reiggo un̄
ander erber lùt vil.
Königsf. 405
disz ist dˀ brief ùber den mùt kernē geltz vō dem
achtenden teil dˀ Rùsē far als dˀ koͧfbrief wist
den selbē teil hat jetz Ruͦtschmā Waltmā ꝫcꝭ
Windisch ix
j mt kn̄ umb viij teil des far
so Rutsch Waldman hatt
ein koùffbr₎ um̄ j mt k₎ geltz
ab dem vj t₎ teil des fars zuͦ
Windisch oder Rùsz
✳ K ✳
✳ D ✳ 35 ✳
1385 .
Staatsarchiv
AARGAU